nibzard/narodne-novine-full-text-markdown huggingface dataset:
## Naputak o poreznim povlasticama za UNTAES

### NN 35/1997 (4.4.1997.), Naputak o poreznim povlasticama za UNTAES

# **MINISTARSTVO FINANCIJA**

Na temelju članka 18. stavka 3. Zakona o sustavu državne uprave ("Narodne
novine", br. 75/93.) i zaključka Vlade Republike Hrvatske od 15. siječnja
1997. godine, a radi provođenja Ugovora o statusu snaga (SOFA), ministar
financija donosi

## **NAPUTAK**

### **O POREZNIM POVLASTICAMA ZA UNTAES**

I.

UNTAES može nabavljati naftne derivate od tvrtke "INA", industrija nafte
d.d. Zagreb, bez plaćanja poreza na promet i posebnog poreza na naftne
derivate uz uvjete i na način propisan Naputkom o provođenju odredbi Ugovora
o statusu snaga (SOFA) kojim se uređuje plaćanje poreza ("Narodne novine",
br. 13/96.) za kupnju bez poreza na promet i posebnog poreza na naftne
derivate.

II.

Ovaj naputak primjenjuje se danom objave u "Narodnim novinama".

Klasa: 410-19/96-01/43
Urbroj: 513-07/96-4
Zagreb, 16. siječnja 1997.

Ministar financija **mr. Božo Prka,** v. r.

Naputak, NN 35/1997-521
## Pravilnik o izmjeni i dopuni Pravilnika o službenim sjedištima javnih bilježnika

### NN 35/1997 (4.4.1997.), Pravilnik o izmjeni i dopuni Pravilnika o službenim sjedištima javnih bilježnika

# **MINISTARSTVO PRAVOSUĐA**

Na temelju članka 169. stavka 4. Zakona o javnom bilježništvu ("Narodne
novine" br. 78/93 i 29/94) donosim

## **PRAVILNIK**

### **O IZMJENI I DOPUNI PRAVILNIKA O SLUŽBENIM SJEDIŠTIMA JAVNIH BILJEŽNIKA**

Članak 1.

U Pravilniku o službenim sjedištima javnih bilježnika ("Narodne novine"
br. 38/94, 82/94, 50/95, 62/95, 79/95, 86/95 i 32/96) u članku 9. prema
kojem je Raspored javnobilježničkih službenih mjesta i sjedišta njegov
sastavni dio u Rasporedu pod rednim brojem 8. u PRIMORSKO-GORANSKOJ ŽUPANIJI
kod nadležnosti Općinskog suda u Rijeci u koloni "Područje općine ili grad"
iza riječi "Klana" dodaje se riječ "Kostrena", u koloni "Broj javnobilježničkih
mjesta" brojka "13" zamjenjuje se brojkom "15", u koloni "Službeno sjedište
javnog bilježnika" u ravnini mjesta Rijeka brojka "10" zamjenjuje se brojkom
"11" te u istoj koloni iza mjesta "Kraljevica" dodaje se mjesto "Kostrena"
i u njegovoj ravnini dodaje se brojka "1".

Članak 2.

Ovaj Pravilnik stupa na snagu osmoga dana od dana objave u "Narodnim
novinama".

Klasa:701-01/94-01/6
Urbroj: 514-02-01/3-97-12
Zagreb, 27. ožujka 1997.

Ministar pravosuđa
**Miroslav Šeparović,** v. r.

Pravilnik, NN 35/1997-522
## Odluka o donošenju općeobrazovnog dijela programa obrazovanja za obavljanje vezanih obrta

### NN 35/1997 (4.4.1997.), Odluka o donošenju općeobrazovnog dijela programa obrazovanja za obavljanje vezanih obrta

# **MINISTARSTVO PROSVJETE I ŠPORTA**

Na temelju članka 39. stavka 4. Zakona o obrtu ("Narodne novine", broj
77/93 i 90/96) ministar prosvjete i športa po prethodno pribavljenom mišljenju
Hrvatske obrtničke komore i uz suglasnost Ministarstva gospodarstva donio
je

## **ODLUKU**

### **O DONOŠENJU OPĆEOBRAZOVNOG DIJELA PROGRAMA OBRAZOVANJA ZA OBAVLJANJE VEZANIH OBRTA**

```
Red.                                            Sati godišnje
br.     Nastavni predmeti               I.god.  II.god. III.god.
1.      Hrvatski jezik          105             105             96
2.      Strani jezik            70              70              64
3.      Povijest                70              70              64
4.      Politika i gospodarstvo  -              70               -
5.      Tjelesna i zdravstvena
        kultura                 35              35              32
6.      Vjeronauk ili Etika     35              35              32

```

I.

Općeobrazovni dio programa obrazovanja za obavljanje vezanih obrta sadrži:

II.

Ova Odluka stupa na snagu osmog dana od dana objave u "Narodnim novinama".

Klasa: 6022-03/97-01/298
Urbroj: 532-02-02/1-97-1
Zagreb, 10. ožujka 1997.

Ministar
**Ljilja Vokić,** prof., v. r.

Odluka, NN 35/1997-523
## Dopuna Obvezatne upute broj OŽ-IV o sudjelovanju predstavnika političkih stranaka u radu izbornih povjerenstava i biračkih odbora

### NN 36/1997 (7.4.1997.), Dopuna Obvezatne upute broj OŽ-IV o sudjelovanju predstavnika političkih stranaka u radu izbornih povjerenstava i biračkih odbora

# **IZBORNO POVJERENSTVO REPUBLIKE HRVATSKE**

Na osnovi članka 31. stavka 1. točke 2. Zakona o izborima zastupnika
u Sabor Republike Hrvatske ("Narodne novine", broj 30/93 - pročišćeni tekst,
11/4, 68/95 i 108/96) Izborno povjerenstvo Republike Hrvatske propisuje

## **DOPUNU OBVEZATNE UPUTE BROJ OŽ-IV**

### **O SUDJELOVANJU PREDSTAVNIKA POLITIČKIH STRANAKA U RADU IZBORNIH POVJERENSTAVA I BIRAČKIH ODBORA**

Iza točke 8. Obvezatne upute broj OŽ-IV dodaje se nova točka 9. koja
glasi:

"Presliku zapisnika sastavljenog o radnji provedenoj u izbornom postupku
izdat će nadležno županijsko izborno povjerenstvo, odnosno Gradsko izborno
povjerenstvo Grada Zagreba."

Klasa: 013-01/97-01/01
Urbroj: 599-97-19/1
Zagreb, 6. travnja 1997.

Predsjednik
**Ivan Mrkonjić,** v. r.

Izmjene i dopune, NN 36/1997-527
## Dopuna Obvezatne upute OLS-IV o promatračima i načinu promatranja rada tijela za provođenje izbora za članove predstavničkih tijela jedinica lokalne samouprave, odnosno jedinica lokalne uprave i samou

### NN 36/1997 (7.4.1997.), Dopuna Obvezatne upute OLS-IV o promatračima i načinu promatranja rada tijela za provođenje izbora za članove predstavničkih tijela jedinica lokalne samouprave, odnosno jedinica lokalne uprave i samou

# IZBORNO POVJERENSTVO REPUBLIKE HRVATSKE

Na osnovi članka 36. stavka 5. Zakona o izboru članova predstavničkih
tijela jedinica lokalne samouprave i jedinica lokalne uprave i samouprave
("Narodne novine", broj 90/92, 69/95, 59/96 i ispr. 63/96) Izborno povjerenstvo
Republike Hrvatske propisuje

## **DOPUNU OBVEZATNE UPUTE OLS-IV**

### **O PROMATRAČIMA I NAČINU PROMATRANJA RADA TIJELA ZA PROVOĐENJE IZBORA ZA ČLANOVE PREDSTAVNIČKIH TIJELA JEDINICA LOKALNE SAMOUPRAVE, ODNOSNO JEDINICA LOKALNE UPRAVE I SAMOUPRAVE**

I. Dopunjuje se točka 7. Obvezatne upute broj OLS-IV novim stavcima
koji glase:

"Promatrači su ovlašteni stavljati obrazložene primjedbe na sadržaj
zapisnika o radu izbornog tijela, koje će se unijeti u zapisnik, time da
sadržaj unesenih primjedaba potpisuje promatrač koji je primjedbu stavio.

Na zahtjev promatrača koji je promatrao rad izbornog tijela, presliku
zapisnika o radu izbornog tijela izdat će nadležno izborno povjerenstvo
i to:

- presliku zapisnika o radu biračkog odbora za izbor članova općinskih
odnosno gradskih vijeća **nadležno općinsko, odnosno gradsko izborno povjerenstvo;**

- presliku zapisnika o radu biračkog odbora za izbor članova županijske
skupštine **nadležno općinsko odnosno gradsko izborno povjerenstvo koje
je imenovalo birački odbor;**

- ako promatrač ne zatraži presliku zapisnika o radu biračkog odbora
za izbor članova županijske skupštine kod općinskog, odnosno gradskog izbornog
povjerenstva, preslika će se na zahtjev promatrača izdati kod nadležnog
županijskog izbornog povjerenstva nakon što je zapisnik o radu biračkog
odbora za izbor članova županijske skupštine dostavljen tom izbornom povjerenstvu;

- presliku zapisnika o radu biračkog odbora za izbor članova Gradske
skupštine Grada Zagreba Gradsko izborno povjerenstvo Grada Zagreba.

Presliku zapisnika o radu izbornog povjerenstva na zahtjev promatrača
izdat će izborno povjerenstvo, čiji rad je promatrač promatrao (općinsko
izborno povjerenstvo, gradsko izborno povjerenstvo, županijsko izborno
povjerenstvo, odnosno Gradsko izborno povjerenstvo Grada Zagreba).

II. Dopunjuje se Obvezatna uputa broj OLS-IV u točki 13. stavak 1. tako
da se iza riječi "osim točke 5." dodaju riječi "i točke 7".

Klasa: 013-01/97-01/02
Urbroj: 599-97-9/1
Zagreb, 6. travnja 1997.

Predsjednik
**Ivan Mrkonjić,** v. r.

Izmjene i dopune, NN 36/1997-528
## Upozorenje Ustavnog suda Republike Hrvatske broj U-VII-274. od 4

### NN 36/1997 (7.4.1997.), Upozorenje Ustavnog suda Republike Hrvatske broj U-VII-274. od 4

# **USTAVNI SUD REPUBLIKE HRVATSKE**

Ustavni sud Republike Hrvatske u sastavu Jadranko Crnić predsjednik
Suda, te suci dr. Nikola Filipović, Ante Jelavić Mitrović, mr. Vojislav
Kučeković, Jurica Malčić, mr. Hrvoje Momčinović, Ivan Marijan Severinac
i Mladen Žuvela, u postupku nadzora nad ustavnošću i zakonitošću izbora,
na temelju članka 125. alineja 7. Ustava Republike Hrvatske, članka 38.
alineja 1. Ustavnog zakona o Ustavnom sudu Republike Hrvatske ("Narodne
novine", broj 13/91) i članka 55. Zakona o izboru članova predstavničkih
tijela jedinica lokalne samouprave i jedinica lokalne uprave i samouprave
("Narodne novine", broj 90/92, 69/95, 59/96 i 63/96) u povodu zahtjeva
Nezavisne gradske liste za Grad Bakar, nositelja Radovana Tadeja, na sjednici
Suda održanoj dana 4. travnja 1997. godine, daje sljedeće

## **UPOZORENJE**

Ustavnom sudu Republike Hrvatske Nezavisna gradska lista za Grad Bakar,
nositelja liste Radovana Tadeja, uputila je podnesak nazvan žalbom povodom
rješenja Županijskog izbornog povjerenstva Županije primorsko-goranske
Klasa: 013-01/97-01/03, Ur.broj: 2170-11-00/97-75 od 26. ožujka 1997. godine,
a kojim rješenjem je odbijen prigovor izjavljen protiv rješenja Izbornog
povjerenstva Grada Bakara o zabrani korištenja grba Grada Bakra u cilju
izborne promidžbe.

Postupajući po podnesenom podnesku Ustavni sud Republike Hrvatske je
utvrdio da Izborno povjerenstvo nije pravilno postupilo kada je potvrdilo
rješenje o zabrani korištenja grba.

Donoseći drugostupanjsko rješenje Županijsko izborno povjerenstvo Županije
primorsko-goranske tvrdi da je Odluka o grbu i zastavi Grada Bakra stupila
na pravnu snagu danom donošenja te Odluke 8. veljače 1996. godine i da
za stupanje na pravnu snagu te Odluke nije bitno što nije objavljena u
Službenim novinama Županije primorsko-goranske.

Temeljem članka 74. Zakona o lokalnoj samoupravi i upravi ("Narodne
novine", broj 90/92, 94/93 i 117/93) predstavničko tijelo općine, grada
odnosno županije donosi u samoupravnom djelokrugu odluke i druge opće akte
u skladu sa statutom.

Sam Statut Općine Bakar (Službene novine, broj 14/93) nije odredio u
Statutu dan kada stupaju odluke na pravnu snagu.

Polazeći od načelnog principa da mogu obvezivati samo oni opći akti
koji su objavljeni i poznati građanima Ustavni sud je utvrdio da Odluka
o grbu i zastavi nije stupila na pravnu snagu, jer nije objavljena pa se
nije moglo zabraniti korištenje tog grba u promidžbene svrhe.

Zbog toga dostavlja se ovo upozorenje Gradskom izbornom povjerenstvu
Grada Bakra Županije primorsko-goranske i Županijskom izbornom povjerenstvu
Županije primorsko-goranske da se po istom postupi na način da se ne onemogućava
Nezavisnoj gradskoj listi, nositelja Radovana Tadeja, korištenje spornog
grba.

Broj: U-VII-274/1997
Zagreb, 4. travnja 1997.

USTAVNI SUD REPUBLIKE HRVATSKE

Predsjednik
**Jadranko Crnić,** v. r.

Ostalo, NN 36/1997-530
## Priopćenje - upozorenje Ustavnog suda Republike Hrvatske broj U-VII-289 od 7. travnja 1997.

### NN 37/1997 (9.4.1997.), Priopćenje - upozorenje Ustavnog suda Republike Hrvatske broj U-VII-289 od 7. travnja 1997.

# **USTAVNI SUD REPUBLIKE HRVATSKE**

Ustavni sud Republike Hrvatske u sastavu Jadranko Crnić predsjednik
Suda, te suci Zdravko Bartovčak, dr. Velimir Belajec, dr. Nikola Filipović,
Ante Jelavić Mitrović, mr. Vojislav Kučeković, Jurica Malčić, mr. Hrvoje
Momčinović, Ivan Marijan Severinac i Mladen Žuvela, u postupku nadzora
nad ustavnošću i zakonitošću izbora, na temelju članka 125. alineja 7.
Ustava Republike Hrvatske, članka 38. alineja 1. Ustavnog zakona o Ustavnom
sudu Republike Hrvatske ("Narodne novine", broj 13/91) i članka 55. Zakona
o izboru članova predstavničkih tijela jedinica lokalne samouprave i jedinica
lokalne uprave i samouprave ("Narodne novine", broj 90/92, 69/95, 59/96
i 63/96) u povodu prijedloga Hrvatske seljačke stranke, na sjednici Suda
održanoj dana 7. travnja 1997. godine, daje sljedeće

## **PRIOPĆENJE - UPOZORENJE**

U povodu pisma i prijedloga upućenog ovome Sudu od Hrvatske seljačke
stranke s nadnevkom 3. travnja 1997. godine u svezi s odgovorom Izbornog
povjerenstva Republike Hrvatske Klasa: 013-01/97-01/01, Ur. broj: 599-97-184
od 26. ožujka 1997. godine, ovaj Sud smatra potrebnim upozoriti na stajalište
Povjerenstva što proizlazi iz sadržaja navedena pisma. Radi se o stajalištu
da se izbornom promidžbom, koja podliježe nadzoru toga Povjerenstva, smatraju
samo emisije, prilozi i izvješća koje Hrvatska radiotelevizija emitira
u dijelu Dnevnika i drugih emisija pod nazivom "Izbori 1997.".

Ustavni sud smatra da Izborno povjerenstvo Republike Hrvatske treba
nadzirati, kako informativni dio Dnevnika, tako i druge dnevne informativne
i reportažne emisije Hrvatske radiotelevizije, kao što su emisija Hrvatska
danas (HD) i druge jer se prilozi s izbornom promidžbom mogu pojaviti tj.
emitirati u svakoj reportažnoj, govornoj ili informativnoj emisiji što
ih Hrvatska radiotelevizija emitira. U svim tim emisijama mogu se pojaviti
prilozi s obilježjem izborne promidžbe bilo koje političke stranke koja
ide na izbore.

Stoga Ustavni sud Republike Hrvatske, temeljem članka 40. Ustavnog zakona
o Ustavnom sudu Republike Hrvatske ("Narodne novine", broj 13/91), upozorava
da nadzoru toga Povjerenstva ne smiju izbjeći sve navedene i slične emisije
Hrvatske radiotelevizije.

Broj: U-VII-289/1997
Zagreb, 7. travnja 1997.

USTAVNI SUD REPUBLIKE HRVATSKE

Predsjednik
**Jadranko Crnić,** v. r.

Ostalo, NN 37/1997-536
## Ispravak Zakona o izbornim jedinicama za izbor članova predstavničkih tijela jedinica lokalne samouprave i jedinica lokalne uprave i samouprave

### NN 37/1997 (9.4.1997.), Ispravak Zakona o izbornim jedinicama za izbor članova predstavničkih tijela jedinica lokalne samouprave i jedinica lokalne uprave i samouprave

# USTAVNI SUD REPUBLIKE HRVATSKE

Nakon izvršenog uspoređivanja s izvornim tekstom utvrđene su pogreške
u Zakonu o izbornim jedinicama za izbor članova predstavničkih tijela jedinica
lokalne samouprave i jedinica lokalne uprave i samouprave objavljenom u
"Narodnim novinama", broj 14. od 7. veljače 1997. te se daje

## **ISPRAVAK**

### **ZAKONA O IZBORNIM JEDINICAMA ZA IZBOR ČLANOVA PREDSTAVNIČKIH TIJELA JEDINICA LOKALNE SAMOUPRAVE I JEDINICA LOKALNE UPRAVE I SAMOUPRAVE**

ZAGREBAČKA ŽUPANIJA

U članku 4. u OPĆINI DUBRAVICA u III. izbornoj jedinici umjesto brojeva:
"40-70" trebaju stajati brojevi: "42-70".

U OPĆINI STUPNIK u IV. izbornoj jedinici treba brisati riječi: "Ventilatorska
od Bedekove ulice do Ulice Sv. Benedikta, Hrvatskoselska od kućnog broja
7 na više".

Klasa: 013-01/95-01/04
Zagreb, 8. travnja 1997.

Tajnik
Zastupničkog doma
Sabora Republike Hrvatske
**Berislav Živković,** v. r.

Ostalo, NN 37/1997-542
## Odluka o postavljenju Smiljana Šimca izvanrednog i opunomoćenog veleposlanika Republike Hrvatske u Francuskoj Republici i za izvanrednog i opunomoćenog veleposlanika Republike Hrvatske u Alžirskoj Nar

### NN 38/1997 (11.4.1997.), Odluka o postavljenju Smiljana Šimca izvanrednog i opunomoćenog veleposlanika Republike Hrvatske u Francuskoj Republici i za izvanrednog i opunomoćenog veleposlanika Republike Hrvatske u Alžirskoj Nar

# **PREDSJEDNIK REPUBLIKE HRVATSKE**

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

kojom postavljam SMILJANA ŠIMCA izvanrednog i opunomoćenog veleposlanika
Republike Hrvatske u Francuskoj Republici i za izvanrednog i opunomoćenog
veleposlanika Republike Hrvatske u Alžirskoj Narodnoj Demokratskoj Republici,
sa sjedištem u Parizu.

Ova Odluka stupa na snagu danom donošenja.

Broj: 01-97-566/1
Zagreb, 7. travnja 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 38/1997-543
## Odluka o prestanku važenja Odluke o visini i načinu plaćanja naknada za pokriće troškova za ispitivanje i žigosanje predmeta od plemenitih kovina

### NN 38/1997 (11.4.1997.), Odluka o prestanku važenja Odluke o visini i načinu plaćanja naknada za pokriće troškova za ispitivanje i žigosanje predmeta od plemenitih kovina

# VLADA REPUBLIKE HRVATSKE

Na temelju članka 23. stavaka 1. i 3. Zakona o Vladi Republike Hrvatske
("Narodne novine", br. 41/90, 8/91, 14/91, 53A/91, 9/92, 55/92 i 29/94),
Vlada Republike Hrvatske je na sjednici održanoj 10. travnja 1997. godine
donijela

## **ODLUKU**

### **O PRESTANKU VAŽENJA ODLUKE O VISINI I NAČINU PLAĆANJA NAKNADA ZA POKRIĆE TROŠKOVA ZA ISPITIVANJE I ŽIGOSANJE PREDMETA OD PLEMENITIH KOVINA**

I.

Prestaje važiti Odluka o visini i načinu plaćanja naknada za pokriće
troškova za ispitivanje i žigosanje predmeta od plemenitih kovina ("Narodne
novine", broj 49/92), s danom 31. svibnja 1997. godine.

II.

Ova Odluka stupa na snagu osmoga dana od dana objave u "Narodnim novinama".

Klasa: 383-02/97-01/01
Urbroj: 5030116-97-4
Zagreb, 10. travnja 1997.

Potpredsjednik
**mr. Borislav Škegro,** v. r.

Odluka, NN 38/1997-546
## Odluka o prestanku važenja Odluke o visini i načinu plaćanja naknada za pokriće troškova tipnog ispitivanja mjerila, pregleda etalona, uzoraka referentnih tvari i mjerila

### NN 38/1997 (11.4.1997.), Odluka o prestanku važenja Odluke o visini i načinu plaćanja naknada za pokriće troškova tipnog ispitivanja mjerila, pregleda etalona, uzoraka referentnih tvari i mjerila

# VLADA REPUBLIKE HRVATSKE

Na temelju članka 23. stavaka 1. i 3. Zakona o Vladi Republike Hrvatske
("Narodne novine", br. 41/90, 8/91, 14/91, 53A/91, 9/92, 55/92 i 29/94),
Vlada Republike Hrvatske je na sjednici održanoj 10. travnja 1997. godine
donijela

## **ODLUKU**

### **O PRESTANKU VAŽENJA ODLUKE O VISINI I NAČINU PLAĆANJA NAKNADA ZA POKRIĆE TROŠKOVA TIPNOG ISPITIVANJA MJERILA, PREGLEDA ETALONA, UZORAKA REFERENTNIH TVARI I MJERILA**

I.

Prestaje važiti Odluka o visini i načinu plaćanja naknada za pokriće
troškova tipnog ispitivanja mjerila, pregleda etalona, uzoraka referentnih
tvari i mjerila ("Narodne novine", broj 49/92), s danom 31. svibnja 1997.
godine.

II.

Ova Odluka stupa na snagu osmoga dana od dana objave u "Narodnim novinama".

Klasa: 383-02/97-01/02
Urbroj: 5030116-97-4
Zagreb, 10. travnja 1997.

Potpredsjednik
**mr. Borislav Škegro,** v. r.

Odluka, NN 38/1997-547
## Odluka o davanju prethodne suglasnosti na Statut "Fundacije Ivana Meštrovića

### NN 38/1997 (11.4.1997.), Odluka o davanju prethodne suglasnosti na Statut "Fundacije Ivana Meštrovića

# VLADA REPUBLIKE HRVATSKE

Na temelju članka 23. stavka 3. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
10. stavka 2. Zakona o "Fundaciji Ivana Meštrovića" ("Narodne novine",
broj 9/91), Vlada Republike Hrvatske je na sjednici održanoj 10. travnja
1997. godine donijela

## **ODLUKU**

### **O DAVANJU PRETHODNE SUGLASNOSTI NA STATUT "FUNDACIJE IVANA MEŠTROVIĆA"**

Daje se prethodna suglasnost na Statut "Fundacije Ivana Meštrovića",
koji je Upravni odbor "Fundacije Ivana Meštrovića" utvrdio na sjednici
održanoj 4. travnja 1997. godine.

Klasa: 612-02/97-01/01
Urbroj: 5030104-97-2
Zagreb, 10. travnja 1997.

Potpredsjednik
**mr. Borislav Škegro,** v. r.

Odluka, NN 38/1997-548
## Pravilnik o izmjeni Pravilnika o službenim odorama djelatnika carinske službe Republike Hrvatske

### NN 38/1997 (11.4.1997.), Pravilnik o izmjeni Pravilnika o službenim odorama djelatnika carinske službe Republike Hrvatske

# **CARINSKA UPRAVA REPUBLIKE HRVATSKE**

Na temelju članka 34. stavka 4. Zakona o carinskoj službi Republike
Hrvatske ("Narodne novine", br. 53/91 i 106/93), ravnatelj Carinske uprave
Republike Hrvatske donosi

## **PRAVILNIK**

### **O IZMJENI PRAVILNIKA O SLUŽBENIM ODORAMA DJELATNIKA CARINSKE SLUŽBE REPUBLIKE HRVATSKE**

Članak 1.

U članku 5. Pravilnika o službenim odorama djelatnika carinske službe
Republike Hrvatske ("Narodne novine", br. 56/94 i 51/95), Popis odora,
odjeće i obuće s naznakom uporabnog roka zamjenjuje se novim Popisom otiskanim
uz ovaj Pravilnik koji čini njegov sastavni dio.

Članak 2.

Ovaj Pravilnik stupa na snagu osmog dana od dana objave u "Narodnim
novinama".

Klasa: 011-01/94-01/17
Urbroj: 513-02-08/12-97-3
Zagreb, 8. travnja 1997.

Ravnatelj
**mr. Josip Knezić,** v. r.

---

**POPIS ODORA, ODJEĆE I OBUĆE S NAZNAKOM UPORABNOG ROKA**

```
Red.            Naziv i vrsta                   Komada    Uporabni rok u
broj                                            Par         mjesecima
1.              Kapa                                           124
2.              Beretka                         1               24
3.              Sako, ljetni i zimski           1               24
4.              Hlače, ljetne i zimske          1               24
5.              Suknja, ljetna i zimska         1               24
6.              Košulja, ljetna i zimska        3               24
7.              Kravata                         2               12
8.              Vjetrovka                       1               36
9.              Pulover                         1               24
10.             Cipele, ljetne i zimske         1               24
11.             Remen za hlače i suknju         1               24(ljetni)
                ljetni i zimski                                 36 zimski
                                                                   (kožni)
12.             Kišni ogrtač                    1               48
13.             Rukavice                        1               24
14.             Radni kombinezon                1               12
Napomena: Dodatno jedne hlače, jedna suknja, jedne cipele kod prvog zaduženja.

```

Pravilnik, NN 38/1997-550
## Odluka o izmjeni Odluke o obveznoj rezervi banaka i štedionica

### NN 38/1997 (11.4.1997.), Odluka o izmjeni Odluke o obveznoj rezervi banaka i štedionica

# **NARODNA BANKA HRVATSKE**

Na temelju članka 11. i članka 67. stavka 1. točke 7. Zakona o Narodnoj
banci Hrvatske ("Narodne novine" br. 35/95 - pročišćeni tekst), Savjet
Narodne banke Hrvatske, na sjednici održanoj 2. travnja 1997. godine donio
je

## **ODLUKU**

### **O IZMJENI ODLUKE O OBVEZNOJ REZERVI BANAKA I ŠTEDIONICA**

I.

U točki III. stavku 1. Odluke o obveznoj rezervi banaka i štedionica
("Narodne novine" br. 85/94, 31/95, 35/95, 64/95, 76/96, 87/96 i 32/97)
alineja 5) mijenja se i glasi:

"na kredite dobivene od Hrvatske banke za obnovu i razvitak i"

II.

Pročišćeni tekst Odluke o obveznoj rezervi banaka i štedionica izradit
će Direkcija za provođenje monetarne politike Narodne banke Hrvatske.

III.

Ova Odluka stupa na snagu danom objave u "Narodnim novinama", a primjenjuje
se počevši s obračunskim razdobljem od 10. ožujka 1997. do 6. travnja 1997.
godine.

O.br. 384/97.
Zagreb, 2. travnja 1997.

Zamjenjuje
predsjednika Savjeta
Narodne banke Hrvatske
zamjenik guvernera
Narodne banke Hrvatske
**mr. Zdravko Rogić,** v. r.

Odluka, NN 38/1997-557
## Odluka o razrješenju mr. Bogomila Cote funkcije dužnosti glavnog direktora Zavoda za platni promet

### NN 38/1997 (11.4.1997.), Odluka o razrješenju mr. Bogomila Cote funkcije dužnosti glavnog direktora Zavoda za platni promet

# NARODNA BANKA HRVATSKE

Na temelju članka 50. stavak 1. Zakona o platnom prometu u zemlji ("Narodne
novine" broj 27/93, 13/94, 69/94 i 73/94) i članka 67. stavak 1. točka
23. Zakona o Narodnoj banci Hrvatske ("Narodne novine" broj 35/95 - pročišćeni
tekst) Savjet Narodne banke Hrvatske na 93. sjednici, održanoj dana 2.
travnja 1997. godine, donio je slijedeću

## **ODLUKU**

1. Razrješuje se funkcije vršitelja dužnosti glavnog direktora Zavoda
za platni promet mr. BOGOMIL COTA, na osobni zahtjev.

2. Ova Odluka stupa na snagu danom donošenja.

O.br. 342/97.
Zagreb, 2. travnja 1997.

Zamjenjuje
predsjednika Savjeta
Narodne banke Hrvatske
zamjenik guvernera
Narodne banke Hrvatske
**mr. Zdravko Rogić,** v. r.

Odluka, NN 38/1997-558
## Odluka o imenovanju Dinka Zidarevića za glavnog direktora Zavoda za platni promet

### NN 38/1997 (11.4.1997.), Odluka o imenovanju Dinka Zidarevića za glavnog direktora Zavoda za platni promet

# NARODNA BANKA HRVATSKE

Na temelju članka 50. stavak 1. Zakona o platnom prometu u zemlji ("Narodne
novine" broj 27/93, 13/94, 69/94 i 73/94) i članka 67. stavak 1. točka
23. Zakona o Narodnoj banci Hrvatske ("Narodne novine" broj 35/95 - pročišćeni
tekst) Savjet Narodne banke Hrvatske na 93. sjednici, održanoj dana 2.
travnja 1997. godine, donio je slijedeću

## **ODLUKU**

Za glavnog direktora Zavoda za platni promet imenuje se DINKO ZIDAREVIĆ,
dipl. iur., s danom 3. travnja 1997. godine.

O.br. 343/97.
Zagreb, 2. travnja 1997.

Zamjenjuje
predsjednika Savjeta
Narodne banke Hrvatske
zamjenik guvernera
Narodne banke Hrvatske
**mr. Zdravko Rogić,** v. r.

Odluka, NN 38/1997-559
## Upozorenje Ustavnog suda Republike Hrvatske broj U-VII-318 od 10

### NN 38/1997 (11.4.1997.), Upozorenje Ustavnog suda Republike Hrvatske broj U-VII-318 od 10

# **USTAVNI SUD REPUBLIKE HRVATSKE**

Ustavni sud Republike Hrvatske u sastavu Jadranko Crnić predsjednik
Suda, te suci Zdravko Bartovčak, dr. Velimir Belajec, dr. Nikola Filipović,
mr. Vojislav Kučeković, Jurica Malčić, mr. Hrvoje Momčinović, Ivan Marijan
Severinac i Mladen Žuvela, u postupku nadzora nad ustavnošću i zakonitošću
izbora, na temelju članka 125. alineja 7. Ustava Republike Hrvatske, članka
38. alineja 1. Ustavnog zakona o Ustavnom sudu Republike Hrvatske ("Narodne
novine", broj 13/91), članka 53. Zakona o izborima zastupnika u Sabor Republike
Hrvatske ("Narodne novine", broj 22/92, 1/93, 30/93 - pročišćeni tekst,
11/94, 68/95 i 108/96) i članka 55. Zakona o izboru članova predstavničkih
tijela jedinica lokalne samouprave i jedinica lokalne uprave i samouprave
("Narodne novine", broj 90/92, 69/95, 59/96 i 63/96) u povodu zahtjeva
Socijaldemokratske partije Hrvatske za nadzor nad ustavnošću i zakonitošću
izbora, na sjednici održanoj 10. travnja 1997. godine, donio je sljedeće

## **UPOZORENJE**

I. Ustavnom sudu Republike Hrvatske 9. travnja 1997. obratila se Socijaldemokratska
partija Hrvatske sa zahtjevom da Ustavni sud Republike Hrvatske u postupku
obavljanja kontrole ustavnosti i zakonitosti izbora upozori Hrvatsku radioteleviziju
na neprihvatljiv način postupanja prema oporbenim strankama u pogledu davanja
arhivskih snimaka Hrvatske radiotelevizije.

U svom prijedlogu navodi da je Ustavni sud Republike Hrvatske 2. travnja
1997. pod brojem: U-VII-271/97 donio Priopćenje i Upozorenje u kojem je
priopćio da se arhivske snimke, a koje su dio povijesne dokumentacije hrvatskog
naroda, mogu dati na korištenje svakoj političkoj stranci, pod jednakim
uvjetima, pa i u svrhu svoje izborne promidžbe.

Radi toga Socijaldemokratska partija Hrvatske je predložila da Ustavni
sud Republike Hrvatske upozori Hrvatsku radioteleviziju da se u svom postupanju
pridržava citiranog priopćenja.

II. Ustavni sud Republike Hrvatske razmotrio je zahtjev SDP-a, i upozorava:

- Hrvatska radiotelevizija dužna je omogućiti svakoj stranci pod jednakim
uvjetima, pa i u svrhu izborne promidžbe, uvid i mogućnost korištenja arhivskih
snimaka koje predstavljaju dio povijesne dokumentacije hrvatskog naroda.

Broj: U-VII-318/1997

Zagreb, 10. travnja 1997.

USTAVNI SUD REPUBLIKE HRVATSKE

Predsjednik
**Jadranko Crnić,** v. r.

Ostalo, NN 38/1997-560
## Odluka o izradi Nacionalne strategije i akcijskog plana zaštite biološke i krajobrazne raznolikosti

### NN 40/1997 (16.4.1997.), Odluka o izradi Nacionalne strategije i akcijskog plana zaštite biološke i krajobrazne raznolikosti

# **VLADA REPUBLIKE HRVATSKE**

Hrvatske ("Narodne novine", br. 41/90, 8/91, 14/91, 53A/91, 9/92, 55/92
i 29/94) i članka 4. Zakona o potvrđivanju Konvencije o biološkoj raznolikosti
("Narodne novine", broj 1/6/96 - dodatak Međunarodni ugovori), Vlada Republike
Hrvatske je na sjednici održanoj 10. travnja 1997. godine donijela

## **ODLUKU**

### **O IZRADI NACIONALNE STRATEGIJE I AKCIJSKOG PLANA ZAŠTITE BIOLOŠKE I KRAJOBRAZNE RAZNOLIKOSTI**

I.

Ministarstvo kulture izradit će Nacionalnu strategiju i akcijski plan
zaštite biološke i krajobrazne raznolikosti (u daljnjem tekstu: NSAP),
sukladno odredbama Zakona o potvrđivanju Konvencije o biološkoj raznolikosti,
do travnja 1998. godine.

II.

Sredstva za izradu NSAP-a u iznosu od 500.000,00 kuna osigurat će se
iz Tekuće proračunske zalihe Državnog proračuna Republike Hrvatske za 1997.
godinu, a preostala sredstva potrebita za izradu NSAP-a koristit će se
iz dodijeljenih namjenskih bespovratnih sredstava Fonda za globalni okoliš
(Global Environment Facility, Washington), u iznosu od 102.000 USD.

III.

Ova odluka stupa na snagu danom objave u "Narodnim novinama".

Klasa: 351-02/92-01/04
Urbroj: 5030104-97-1
Zagreb, 10. travnja 1997.

Predsjednik
**mr. Zlatko Mateša,** v. r.

Odluka, NN 40/1997-567
## Odluka o postavljenju dr. Mladena Iblera izvanrednog i opunomoćenog veleposlanika Republike Hrvatske u Kraljevini Švedskoj i za izvanrednog i opunomoćenog veleposlanika Republike Hrvatske u Republici

### NN 41/1997 (18.4.1997.), Odluka o postavljenju dr. Mladena Iblera izvanrednog i opunomoćenog veleposlanika Republike Hrvatske u Kraljevini Švedskoj i za izvanrednog i opunomoćenog veleposlanika Republike Hrvatske u Republici

# **PREDSJEDNIK REPUBLIKE HRVATSKE**

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

kojom postavljam dr. MLADENA IBLERA izvanrednog i opunomoćenog veleposlanika
Republike Hrvatske u Kraljevini Švedskoj i za izvanrednog i opunomoćenog
veleposlanika Republike Hrvatske u Republici Litvi, sa sjedištem u Stockholmu.

Ova Odluka stupa na snagu danom donošenja.

Broj: 01-97-598/1
Zagreb, 14. travnja 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 41/1997-571
## Odluka o postavljenju dr. Mladena Iblera izvanrednog i opunomoćenog veleposlanika Republike Hrvatske u Kraljevini Švedskoj i za izvanrednog i opunomoćenog veleposlanika Republike Hrvatske u Republici

### NN 41/1997 (18.4.1997.), Odluka o postavljenju dr. Mladena Iblera izvanrednog i opunomoćenog veleposlanika Republike Hrvatske u Kraljevini Švedskoj i za izvanrednog i opunomoćenog veleposlanika Republike Hrvatske u Republici

# PREDSJEDNIK REPUBLIKE HRVATSKE

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

kojom postavljam dr. MLADENA IBLERA izvanrednog i opunomoćenog veleposlanika
Republike Hrvatske u Kraljevini Švedskoj i za izvanrednog i opunomoćenog
veleposlanika Republike Hrvatske u Republici Latviji, sa sjedištem u Stockholmu.

Ova Odluka stupa na snagu danom donošenja.

Broj: 01-97-599/1
Zagreb, 14. travnja 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 41/1997-572
## Odluka o postavljenju Andrije Kojakovića za izrednog i opunomoćenog veleposlanika Republike Hrvatske u Ujedinjenoj Kraljevini Velike Britanije i Sjeverne Irske

### NN 41/1997 (18.4.1997.), Odluka o postavljenju Andrije Kojakovića za izrednog i opunomoćenog veleposlanika Republike Hrvatske u Ujedinjenoj Kraljevini Velike Britanije i Sjeverne Irske

# PREDSJEDNIK REPUBLIKE HRVATSKE

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

kojom postavljam ANDRIJU KOJAKOVIĆA za izvanrednog i opunomoćenog veleposlanika
Republike Hrvatske u Ujedinjenoj Kraljevini Velike Britanije i Sjeverne
Irske, sa sjedištem u Londonu.

Ova Odluka stupa na snagu 1. lipnja 1997.

Broj: 01-97-619/1
Zagreb, 14. travnja 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 41/1997-573
## Odluka o razrješenju mr. Ivana Mišetića dužnosti ravnatelja Državnog protokola i veleposlanika u Ministarstvu vanjskih poslova Republike Hrvatske

### NN 41/1997 (18.4.1997.), Odluka o razrješenju mr. Ivana Mišetića dužnosti ravnatelja Državnog protokola i veleposlanika u Ministarstvu vanjskih poslova Republike Hrvatske

# PREDSJEDNIK REPUBLIKE HRVATSKE

Na osnovi članka 22. Zakona o vanjskim poslovima ("Narodne novine" broj
48/96.) i članka 3. Odluke o Državnom protokolu Republike Hrvatske ("Narodne
novine broj 25/94.), donosim

## **ODLUKU**

### **O RAZRJEŠENJU RAVNATELJA DRŽAVNOG PROTOKOLA I VELEPOSLANIKA U MINISTARSTVU VANJSKIH POSLOVA REPUBLIKE HRVATSKE**

mr. IVAN MIŠETIĆ razrješuje se dužnosti ravnatelja Državnog protokola
i veleposlanika u Ministarstvu vanjskih poslova Republike Hrvatske, radi
odlaska na novu dužnost.

Ova Odluka stupa na snagu danom donošenja.

Broj: 01-97-612/1
Zagreb, 11. travnja 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 41/1997-574
## Odluka o postavljenju Želimira Kramarića za ravnatelja Državnog protokola i veleposlanika u Ministarstvu vanjskih poslova Republike Hrvatske

### NN 41/1997 (18.4.1997.), Odluka o postavljenju Želimira Kramarića za ravnatelja Državnog protokola i veleposlanika u Ministarstvu vanjskih poslova Republike Hrvatske

# PREDSJEDNIK REPUBLIKE HRVATSKE

Na osnovi članka 22. Zakona o vanjskim poslovima ("Narodne novine" broj
48/96.) i članka 3. Odluke o Državnom protokolu Republike Hrvatske ("Narodne
novine" broj 25/94.), donosim

## **ODLUKU**

kojom postavljam ŽELIMIRA KRAMARIĆA za ravnatelja Državnog protokola
i veleposlanika u Ministarstvu vanjskih poslova Republike Hrvatske.

Ova Odluka stupa na snagu danom donošenja.

Broj: 01-97-615/1
Zagreb, 11. travnja 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 41/1997-575
## Rješenje o razrješenju mr. Josipa Jurasa dužnosti člana komisije za zatočene i nestale

### NN 41/1997 (18.4.1997.), Rješenje o razrješenju mr. Josipa Jurasa dužnosti člana komisije za zatočene i nestale

# **VLADA REPUBLIKE HRVATSKE**

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
4. stavka 1. Uredbe o osnivanju Komisije za zatočene i nestale ("Narodne
novine", br. 46/93 i 13/95). Vlada Republike Hrvatske je na sjednici održanoj
10. travnja 1997. godine donijela

## **RJEŠENJE**

### **O RAZRJEŠENJU ČLANA KOMISIJE ZA ZATOČENE I NESTALE**

Razrješuje se mr. JOSIP JURAS dužnosti člana Komisije za zatočene i
nestale.

Klasa: 080-02/97-02/31
Urbroj: 50304/2-97-01
Zagreb, 10. travnja 1997.

Predsjednik
**mr. Zlatko Mateša,** v. r.

Rješenje, NN 41/1997-576
## Rješenje o imenovanju mr. Stjepana Adanića članom komisije za zatočene i nestale

### NN 41/1997 (18.4.1997.), Rješenje o imenovanju mr. Stjepana Adanića članom komisije za zatočene i nestale

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
4. stavka 1. Uredbe o osnivanju Komisije za zatočene i nestale ("Narodne
novine", br. 46/93 i 13/95). Vlada Republike Hrvatske je na sjednici održanoj
10. travnja 1997. godine donijela

## **RJEŠENJE**

### **O IMENOVANJU ČLANA KOMISIJE ZA ZATOČENE I NESTALE**

Imenuje se mr. STJEPAN ADANIĆ članom Komisije za zatočene i nestale.

Klasa: 080-02/97-01/48
Urbroj: 50304/2-97-01
Zagreb, 10. travnja 1997.

Predsjednik
**mr. Zlatko Mateša,** v. r.

Rješenje, NN 41/1997-577
## Pravilnik o izmjeni Pravilnika o obavljanju ribolova pridnenom povlačnom mrežom koćom

### NN 41/1997 (18.4.1997.), Pravilnik o izmjeni Pravilnika o obavljanju ribolova pridnenom povlačnom mrežom koćom

# **MINISTARSTVO POLJOPRIVREDE I ŠUMARSTVA**

Na temelju članka 18. stavka 2., članka 20. stavka 2., članka 39. stavka
3. točke 4., članka 40. stavka 1. točke 1., 2., 4. i 5. Zakona o morskom
ribarstvu ("Narodne novine", br. 74/94 i 57/96) ministar poljoprivrede
i šumarstva donosi

## **PRAVILNIK**

### **O IZMJENI PRAVILNIKA O OBAVLJANJU RIBOLOVA PRIDNENOM POVLAČNOM MREŽOM KOĆOM**

Članak 1.

U članku 17. stavku 1. Pravilnika o obavljanju ribolova pridnenom povlačnom
mrežom koćom ("Narodne novine", br. 46/96 i 98/96) riječi "1. svibnja 1997.
godine" zamjenjuju se riječima 1. siječnja 1998. godine".

Članak 2.

Ovaj Pravilnik stupa na snagu osmoga dana od dana objave u "Narodnim
novinama".

Klasa: 011-02/97-01/38
Urbroj: 525-01-97-02
Zagreb, 10. travnja 1997.

Ministar
poljoprivrede i šumarstva
**mr. Zlatko Dominiković,** v. r.

Pravilnik, NN 41/1997-579
## Odluka o visini novčane naknade za nezaposlenu osobu

### NN 41/1997 (18.4.1997.), Odluka o visini novčane naknade za nezaposlenu osobu

# **MINISTARSTVO RADA I SOCIJALNE SKRBI**

Na temelju članka 22. stavka 2. Zakona o zapošljavanju ("Narodne novine",
br. 59/96) ministar rada i socijalne skrbi uz suglasnost ministra financija
donosi

## **ODLUKU**

### **O VISINI NOVČANE NAKNADE ZA NEZAPOSLENU OSOBU**

I.

Najniža novčana naknada utvrđuje se u iznosu 441,00 kuna mjesečno.

II.

Najviša novčana naknada utvrđuje se u iznosu od 900,00 kuna mjesečno.

III.

Stavlja se izvan snage Odluka o visini novčane naknade za nezaposlenu
osobu ("Narodne novine" br. 30/97) s danom primjene ove Odluke.

IV.

Ova Odluka stupa na snagu danom objave u "Narodnim novinama", a primjenjuje
se od I. travnja 1997. godine.

Klasa: 120-02/97-01/09
Urbroj: 524-03/1-97-6
Zagreb, 9. travnja 1997.

Ministar rada i socijalne skrbi
**Joso Škara,** v. r.
Ministar financija
**Božo Prka,** v. r.

Odluka, NN 41/1997-580
## Rješenje o odobrenju osnivanja otvorenog investicijskog fonda

### NN 41/1997 (18.4.1997.), Rješenje o odobrenju osnivanja otvorenog investicijskog fonda

# **KOMISIJA ZA VRIJEDNOSNE PAPIRE**

Sukladno odredbama članka 2., 3., 4. i 50. stavka 1 Zakona o investicijskim
fondovima ("Narodne novine", br. 107/95) i odredbi članka 12. stavak 1.
toč. 2. Zakona o izdavanju i prometu vrijednosnim papirima ("Narodne novine",
broj 107/95.), Komisija za vrijednosne papire Republike Hrvatske, temeljem
zahtjeva "Kaptol investicijskog društva", d.o.o., Maksimirska 120, Zagreb,
za odobrenje osnivanja otvorenog investicijskog fonda "Kaptol Proinvest
prvi hrvatski otvoreni investicijski fond" od 9. kolovoza 1996. godine,
donijela je

## **RJEŠENJE**

### **O ODOBRENJU OSNIVANJA OTVORENOG INVESTICIJSKOG FONDA**

1. Odobrava se osnivanje otvorenog investicijskog fonda "Kaptol Proinvest
prvi hrvatski otvoreni investicijski fond", Maksimirska 120, Zagreb.

2. Odobrava se izbor depozitne banke "Kaptol banka" d.d., Zagreb Maksimirska
120.

3. Odobrava se ugovor sklopljen između "Kaptol investicijskog društva"
d.o.o., Zagreb, Maksimirska 120 i "Kaptol banke" d.d. Zagreb, Maksimirska
120, kao depozitne banke, a u svezi obavljanja poslova predviđenih odredbom
članka 51., Zakona o investicijskim fondovima.

4. "Kaptol investicijsko društvo" d.o.o., Zagreb, Maksimirska 120, kao
upravljač "Kaptol Proinvesta prvog hrvatskog otvorenog investicijskog fonda"
(u daljnjem tekstu: Fond) ima obvezu objaviti Statut i Prospekt Fonda u
roku od sedam dana od dana donošenja ovog rješenja u "Narodnim novinama"
i jednim dnevnim novinama.

5. Ovo rješenje objavljuje se u "Narodnim novinama".

Klasa: 450-08/96-01/157
Urbroj: 513-11/96-2
Zagreb, 23. prosinca 1996.

Predsjednik Komisije
za vrijednosne papire
Republike Hrvatske
**Ivica Smiljan,** v. r.

Rješenje, NN 41/1997-584
## Rješenje o odobrenju izdavanja vrijednosnih papira "Hrvatskoj poštanskoj banci", d.d. Zagre

### NN 41/1997 (18.4.1997.), Rješenje o odobrenju izdavanja vrijednosnih papira "Hrvatskoj poštanskoj banci", d.d. Zagre

## KOMISIJA ZA VRIJEDNOSNE PAPIRE

Na temelju odredaba članka 12. stavka 1. toč. 2. i čl. 20. st. 1. Zakona
o izdavanju i prometu vrijednosnim papirima ("Narodne novine", broj 107/95.),
Komisija za vrijednosne papire, temeljem zahtjeva "HRVATSKE POŠTANSKE BANKE"
d.d., Zagreb, Jurišićeva 4, od 29. studenoga 1996. za izdavanje treće emisije
dionica, donijela je

## **RJEŠENJE**

### **O ODOBRENJU IZDAVANJA VRIJEDNOSNIH PAPIRA**

1. "HRVATSKOJ POŠTANSKOJ BANCI", d.d. Zagreb, Jurišićeva 4 odobrava
se izdavanje dionica treće serije "A" u svoti od 19.800.000,00 kuna i to
18.000 dionica, pojedinačne nominalne vrijednosti od 1.100,00 kuna po dionici.

2. Ovo Rješenje objavljuje se u "Narodnim novinama".

Klasa: 450-08/96-01/221
Urbroj: 513-11/96-4
Zagreb, 4. prosinca 1996.

Predsjednik Komisije
za vrijednosne papire
Republike Hrvatske
**Ivica Smiljan,** v. r.

Rješenje, NN 41/1997-585
## Rješenje o odobrenju izdavanja vrijednosnih papira "Kaptol banci", d.d

### NN 41/1997 (18.4.1997.), Rješenje o odobrenju izdavanja vrijednosnih papira "Kaptol banci", d.d

# KOMISIJA ZA VRIJEDNOSNE PAPIRE

Na temelju odredaba članka 12. stavka 1. toč. 2. i čl. 20. st. 1. Zakona
o izdavanju i prometu vrijednosnim papirima ("Narodne novine", broj 107/95.),
Komisija za vrijednosne papire, temeljem zahtjeva "KAPTOL BANKE" d.d.,
Zagreb, Maksimirska 120, od 23. rujna 1996. za izdavanje druge emisije
dionica, donijela je

## **RJEŠENJE**

### **O ODOBRENJU IZDAVANJA VRIJEDNOSNIH PAPIRA**

1. "KAPTOL BANCI", d.d. Zagreb, Maksimirska 120 odobrava se izdavanje
vrijednosnih papira druge emisije dionica u svoti od 19.148.400,00 kuna
i to 47.871 dionica, pojedinačne nominalne vrijednosti od 400,00 kuna po
dionici.

2. Ovo Rješenje objavljuje se u "Narodnim novinama".

Klasa: 450-08/96-01/180
Urbroj: 513-11/96-4
Zagreb, 17. prosinca 1996.

Predsjednik Komisije
za vrijednosne papire
Republike Hrvatske
**Ivica Smiljan,** v. r.

Rješenje, NN 41/1997-586
## Rješenje o odobrenju izdavanja vrijednosnih papira "Glumina banci", d.d. Zagre

### NN 41/1997 (18.4.1997.), Rješenje o odobrenju izdavanja vrijednosnih papira "Glumina banci", d.d. Zagre

# KOMISIJA ZA VRIJEDNOSNE PAPIRE

Na temelju odredaba članka 12. stavka 1. toč. 2. i čl. 20. st. 1. Zakona
o izdavanju i prometu vrijednosnim papirima ("Narodne novine", broj 107/95.),
Komisija za vrijednosne papire, temeljem zahtjeva "GLUMINA BANKE" d.d.,
Zagreb, Kennedyev trg 6B, od 11. prosinca 1996. za izdavanje druge emisije
dionica, donijela je

## **RJEŠENJE**

### **O ODOBRENJU IZDAVANJA VRIJEDNOSNIH PAPIRA**

1. "GLUMINA BANCI", d.d. Zagreb, Kennedyev trg 6B odobrava se izdavanje
vrijednosnih papira četvrte (IV). emisije dionica u svotu od 144.000.000,00
kuna i to 8000 dionica, pojedinačne nominalne vrijednosti od 18.000,00
kuna po dionici.

2. Ovo Rješenje objavljuje se u "Narodnim novinama"

Klasa: 450-08/96-01/227
Urbroj: 513-11/96-03
Zagreb, 19. prosinca 1996.

Predsjednik Komisije
za vrijednosne papire
Republike Hrvatske
**Ivica Smiljan,** v. r.

Rješenje, NN 41/1997-587
## Rješenje o odobrenju izdavanja vrijednosnih papira "Županjskoj banci", d.d. Županj

### NN 41/1997 (18.4.1997.), Rješenje o odobrenju izdavanja vrijednosnih papira "Županjskoj banci", d.d. Županj

# KOMISIJA ZA VRIJEDNOSNE PAPIRE

Na temelju odredaba članka 12. stavka 1. toč. 2. i čl. 20. st. 1. Zakona
o izdavanju i prometu vrijednosnim papirima ("Narodne novine", broj 107/95.),
Komisija za vrijednosne papire, temeljem zahtjeva "ŽUPANJSKE BANKE" d.d.,
Županja, J. J. Strossmayera 9, od 20. studenoga 1996. za izdavanje treće
emisije dionica, donijela je

## **RJEŠENJE**

### **O ODOBRENJU IZDAVANJA VRIJEDNOSNIH PAPIRA**

1. "ŽUPANJSKOJ BANCI", d.d. Županja, J. J. Strossmayera 9 odobrava se
izdavanje vrijednosnih papira treće emisije dionica u svoti od 70.000.000,00
kuna i to 175.000 dionica, pojedinačne nominalne vrijednosti od 400,00
kuna po dionici.

2. Ovo Rješenje objavljuje se u "Narodnim novinama".

Klasa: 450-08/96-01/213
Urbroj: 513-11/96-3
Zagreb, 12. prosinca 1996.

Predsjednik Komisije
za vrijednosne papire
Republike Hrvatske
**Ivica Smiljan,** v. r.

Rješenje, NN 41/1997-588
## Ispravak Pravilnika o izmjeni Pravilnika o službenim odorama djelatnika carinske službe Republike Hrvatske

### NN 41/1997 (18.4.1997.), Ispravak Pravilnika o izmjeni Pravilnika o službenim odorama djelatnika carinske službe Republike Hrvatske

# USTAVNI SUD REPUBLIKE HRVATSKE

Nakon izvršenog uspoređivanja s izvornim tekstom utvrđena je tiskarska
pogreška u Pravilniku o izmjeni Pravilnika o službenim odorama djelatnika
carinske službe Republike Hrvatske, objavljenom u "Narodnim novinama",
broj 38 od 11. travnja 1997. godine, te se daje

## **ISPRAVAK**

### **PRAVILNIKA O IZMJENI PRAVILNIKA O SLUŽBENIM ODORAMA DJELATNIKA CARINSKE SLUŽBE REPUBLIKE HRVATSKE**

U Pravilniku o izmjeni Pravilnika o službenim odorama djelatnika carinske
službe Republike Hrvatske u Popisu odora, odjeće i obuće s naznakom uporabnog
roka pod rednim brojem 1. u koloni Uporabni rok u mjesecima, umjesto broja
"124" treba stajati broj "24".

Urbroj: 50501-97-358
Zagreb, 16. travnja 1997.

Glavni i odgovorni urednik
**Marijan Prus,** v. r.

Ostalo, NN 41/1997-591
## Odluka o visini doprinosa u korist Hrvatskog Crvenog križa

### NN 42/1997 (21.4.1997.), Odluka o visini doprinosa u korist Hrvatskog Crvenog križa

# **VLADA REPUBLIKE HRVATSKE**

Na temelju članka 23. stavka 3. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
16. Zakona o Hrvatskom Crvenom križu ("Narodne novine", broj 61/91), Vlada
Republike Hrvatske je na sjednici održanoj 17. travnja 1997. godine donijela

## **ODLUKU**

### **O VISINI DOPRINOSA U KORIST HRVATSKOG CRVENOG KRIŽA**

I.

Doprinos u korist Hrvatskog Crvenog križa po članku 16. stavku 1. točke
1. i 2. Zakona o Hrvatskom Crvenom križu ("Narodne novine", broj 61/91)
u Tjednu Crvenog križa od 8. svibnja do 15. svibnja 1997. godine plaća
se:

1. Na svaku prodanu putničku kartu u međumjesnom željezničkom, autobusnom
i brodskom prometu - osim u gradskom prometu:

- na putničku kartu do 50 kuna - 0,40 kuna

- na putničku kartu od 50 do 100 kuna - 0,80 kuna

- na putničku kartu preko 100 kuna - 1,00 kuna

2. Na svaku prodanu putničku kartu u međunarodnom željezničkom, autobusnom
i brodskom prometu 3,00 kune.

3. Za međumjesni i međunarodni zračni promet na svaku prodanu putničku
kartu 3,00 kune.

Na povratne putničke karte doprinos se naplaćuje samo za jedan smjer
(jedna doplatna marka).

4. Na poštanske pošiljke u unutarnjem prometu, osim novina i časopisa,
plaća se doprinos u korist Hrvatskog Crvenog križa u visini 50% od nominalne
vrijednosti prve stope pisma u unutarnjem poštanskom prometu.

II.

Danom stupanja na snagu ove Odluke prestaje važiti Odluka o visini doprinosa
u korist Hrvatskog Crvenog križa ("Narodne novine", broj 33/96).

III.

Ova Odluka stupa na snagu danom objave u "Narodnim novinama".

Klasa: 411-08/97-01/01
Urbroj: 5030104-97-2
Zagreb, 17. travnja 1997.

Predsjednik
**mr. Zlatko Mateša,** v. r.

Odluka, NN 42/1997-593
## Rješenje o imenovanju dr. Zdravka Švigira pomoćnikom ministra prostornog uređenja, graditeljstva i stanovanja

### NN 42/1997 (21.4.1997.), Rješenje o imenovanju dr. Zdravka Švigira pomoćnikom ministra prostornog uređenja, graditeljstva i stanovanja

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", broj 41/90, 8/91, 14/91, 53A/91, 9/92, 55/92 i 29/94) i članka
42. stavka 2. Zakona o sustavu državne uprave ("Narodne novine", broj 75/93),
Vlada Republike Hrvatske je na sjednici održanoj 17. travnja 1997. godine
donijela

## **RJEŠENJE**

### **O IMENOVANJU POMOĆNIKA MINISTRA PROSTORNOG UREĐENJA, GRADITELJSTVA I STANOVANJA**

Imenuje se dr. ZDRAVKO ŠVIGIR pomoćnikom ministra prostornog uređenja,
graditeljstva i stanovanja.

Klasa: 080-02/97-01/51
Urbroj: 50304/2-97-01
Zagreb, 17. travnja 1997.

Predsjednik
**mr. Zlatko Mateša,** v. r.

Rješenje, NN 42/1997-594
## Rješenje o imenovanju Branke Bobanović tajnicom Ministarstva povratka i useljeništva

### NN 42/1997 (21.4.1997.), Rješenje o imenovanju Branke Bobanović tajnicom Ministarstva povratka i useljeništva

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
41. stavka 2. Zakona o sustavu državne uprave ("Narodne novine", broj 75/93),
Vlada Republike Hrvatske je na sjednici održanoj 17. travnja 1997. godine
donijela

## **RJEŠENJE**

### **O IMENOVANJU TAJNICE MINISTARSTVA POVRATKA I USELJENIŠTVA**

Imenuje se BRANKA BOBANOVIĆ tajnicom Ministarstva povratka
i useljeništva s danom 24. ožujka 1997.

Klasa: 080-02/97-01/50
Urbroj: 50304/2-97-01
Zagreb, 17. travnja 1997.

Predsjednik
**mr. Zlatko Mateša,** v. r.

Rješenje, NN 42/1997-595